Tatoeba sentences — language code: lat
Benedixitque eis in die illo dicens: In te benedicet Israel atque dicet: "Faciat te Deus sicut Ephraim et sicut Manasse!" Constituitque Ephraim ante Manassen.
Et ait ad Ioseph filium suum: En ego morior, et erit Deus vobiscum reducetque vos ad terram patrum vestrorum. Do tibi partem unam extra fratres tuos, quam tuli de manu Amorræi in gladio et arcu meo.
Vocavit autem Iacob filios suos et ait eis: Congregamini, ut annuntiem, quæ ventura sunt vobis in diebus novissimis.
Ubi est horologium Thomae?
Congregamini et audite, filii Iacob, audite Israel patrem vestrum!
Ruben primogenitus meus, tu fortitudo mea et principium roboris mei; prior in dignitate, maior in robore!
Ebulliens sicut aqua non excellas, quia ascendisti cubile patris tui et maculasti stratum meum.
Simeon et Levi fratres, vasa violentiæ arma eorum.
In consilium eorum ne veniat anima mea, et in cœtu illorum non sit gloria mea; quia in furore suo occiderunt virum et in voluntate sua subnervaverunt tauros.
Maledictus furor eorum, quia pertinax, et indignatio eorum, quia dura! Dividam eos in Iacob et dispergam eos in Israel.
Iuda, te laudabunt fratres tui; manus tua in cervicibus inimicorum tuorum; adorabunt te filii patris tui.
Catulus leonis Iuda: a præda, fili mi, ascendisti; requiescens accubuit ut leo et quasi leæna; quis suscitabit eum?
Scio Thomam magistrum bonum esse.
Non auferetur sceptrum de Iuda et baculus ducis de pedibus eius, donec veniat ille, cuius est, et cui erit obœdientia gentium.
Ligans ad vineam pullum suum et ad vitem filium asinæ suæ, lavabit in vino stolam suam et in sanguine uvæ pallium suum.
Nigriores sunt oculi eius vino et dentes eius lacte candidiores.
Zabulon in litore maris habitabit et in statione navium, pertingens usque ad Sidonem.
Issachar asinus fortis, accubans inter caulas.
Vidit requiem quod esset bona, et terram quod optima; et supposuit umerum suum ad portandum factusque est tributis serviens.
Dan iudicabit populum suum sicut una tribuum Israel.
Fiat Dan coluber in via, cerastes in semita, mordens calcanea equi, ut cadat ascensor eius retro.
Salutare tuum exspectabo, Domine!
Gad, latrones aggredientur eum, ipse autem aggredietur calcaneum eorum.
Filius Mariae sum.
Aser, pinguis panis eius, et præbebit delicias regales.
Nephthali cerva emissa, dans cornua pulchra.
Arbor fructifera Ioseph, arbor fructifera super fontem: rami transcendunt murum.
Sed exasperaverunt eum et iurgati sunt, et adversati sunt illi habentes iacula.
Et confractus est arcus eorum, et dissoluti sunt nervi brachiorum eorum per manus Potentis Iacob, per nomen Pastoris, Lapidis Israel.
Deus patris tui erit adiutor tuus, et Omnipotens benedicet tibi benedictionibus cæli desuper, benedictionibus abyssi iacentis deorsum, benedictionibus uberum et vulvæ.
Benedictiones patris tui confortatæ sunt super benedictiones montium æternorum, desiderium collium antiquorum; fiant in capite Ioseph et in vertice nazaræi inter fratres suos.
Beniamin lupus rapax; mane comedet prædam et vespere dividet spolia.
Omnes hi in tribubus Israel duodecim. Hæc locutus est eis pater suus benedixitque singulis benedictionibus propriis.